Masquerade (film, 1965)
<s>Masquerade () je britanski igrani film snimljen 1965. godine u režiji Basila Deardena.</s><s>Predstavlja adaptaciju romana Castle Minerva Victora Canninga, a po žanru je mješavina komedije i špijunskog trilera.</s><s>Radnja prikazuje kako 14-godišnji prijestonasljednik fiktivne arapske monarhije postaje predmetom zanimanja britanskih obavještajaca, uplašenih da će dječaka likvidirati agenti Istočnog bloka kako bi ga zamijenili sebi sklonim stricem.</s><s>Protagonisti, koje tumače Jack Hawkins i Cliff Robertson, su iskusni britanski agent i njegov američki kolega iz Drugog svjetskog rata, poslani da otmu dječaka kako bi ga zaštitili.</s>

<s>Masquerade je danas poznat kao prvo scenarističko ostvarenje uglednog američkog pisca Williama Goldmana.</s><s>Do njegovog angažmana je došlo slučajno; ulogu koju tumači Robertson je originalno trebao tumačiti britanski glumac Rex Harrison, ali je u posljednji trenutak zamijenjen Amerikancem Robertsonom.</s><s>Zbog toga su producenti odlučili angažirati scenarista koji bi njegove dijaloge i lik "amerikanizirao"; Robertson, koji je tada sa Goldmanom surađivao na pripremama za film Charly, je inzistirao upravo na Goldmanu, koji je tako počeo karijeru koja će ga učiniti jednim od najuglednijih scenarista svjetske kinematografije.</s>

<s>Uloge
 Cliff Robertson ...</s><s>David Frazer
 Jack Hawkins ...</s><s>Pukovnik Drexel
 Marisa Mell ...</s><s>Sophie
 Michel Piccoli ...</s><s>George Sarrassin
 Bill Fraser ...</s><s>Dunwoody
 Charles Gray ...</s><s>Benson  
 John Le Mesurier ...</s><s>Sir Robert  
 Felix Aylmer ...</s><s>Henrickson  
 Ernest Clark ...</s><s>Ministar 
 Tutte Lemkow ...</s><s>Paviot  
 Keith Pyott ...</s><s>Gustave</s>

<s>Izvori</s>

<s>Vanjske veze</s>

<s>Britanski filmovi
Pustolovni filmovi
Špijunski filmovi
Filmske komedije
Authority control 2</s>

